ดาวโจนส์ร่วง 666 จุด ทำสถิติครั้งที่ 9 ในประวัติศาสตร์ของการร่วงหนักในวันเดียว - FINNOMENA
ดัชนีดาวโจนส์ได้ดิ่งลงมากกว่า 600 จุดในวันศุกร์ที่ผ่านมา โดยถ้าดูสถิติย้อนหลังไปในประวัติของตลาดหุ้นสหรัฐ จะพบว่ามีเพียง 9 ครั้งเท่านั้นที่ดัชนีตัวนี้ได้ร่วงลงหนักขนาดนี้ใน 1 วัน
5 ก.พ. 2561

ดัชนีดาวโจนส์ได้ดิ่งลงมากกว่า 600 จุดในวันศุกร์ที่ผ่านมา โดยถ้าดูสถิติย้อนหลังไปในประวัติของตลาดหุ้นสหรัฐ จะพบว่ามีเพียง 9 ครั้งเท่านั้นที่ดัชนีตัวนี้ได้ร่วงลงหนักขนาดนี้ใน 1 วัน
การดิ่งลงถึง 666 จุดเมื่อวันศุกร์ ถือเป็นการดิ่งลงที่แรงที่สุดอันดับ 6 ของดัชนีดาวโจนส์ โดยนับความผันผวนเป็นจุด
โดยครั้งสุดท้ายที่ดัชนีตัวนี้ได้ปิดตลาดดิ่งลงมากกว่า 600 จุดใน 1 วันคือเมื่อวันที่ 24 มิ.ย. 2016 หรือ 1 วันหลังจากผลการลงประชามติเรื่อง Brexit ในอังกฤษ
ปัจจัยหลักที่กดดันดัชนีดาวโจนส์ให้ดิ่งลงหนักในวันศุกร์ คือผลตอบแทนพันธบัตรรัฐบาลสหรัฐที่ทะยานขึ้นอย่างรวดเร็ว ซึ่งซ้ำเติมความวิตกกังวลของนักลงทุนว่า อัตราดอกเบี้ยกำลังจะปรับขึ้นเร็วเกินไป
อย่างไรก็ตาม การดิ่งลง 666 จุดจะมีสัดส่วนเพียง 2.5% ของดัชนี ในขณะที่เมื่อปี 2016 การร่วงลง 600 จุดถือเป็นสัดส่วนของดัชนีดาวโจนส์มากถึงเกือบ 3.4%
ที่มา : http://www.moneychannel.co.th/news_detail/20778/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: